नई दिल्लीः बीजेपी अध्यक्ष अमित शाह ने कहा कि एससी/एसटी मुद्दे के बारे में भ्रम पैदा करने का प्रयास किया जा रहा है, लेकिन इससे आगामी विधानसभा चुनावों में कोई असर नहीं पड़ेगा। उन्होंने कहा कि 2019 में बीजेपी फिर से पूर्ण बहुमत से सत्ता में आयेगी, क्योंकि संकल्प की शक्ति को कोई पराजित नहीं कर सकता। अमित शाह ये बातें दिल्ली के अंबेडकर अंतरराष्ट्रीय केंद्र में चल रही बीजेपी की राष्ट्रीय कार्यकारिणी की बैठक में कहीं।